Levyraati 48 - Minä en tiedä mitään!

Neljäskymmeneskahdeksas levyraati järjestettiin 26. kesäkuuta – 26. heinäkuuta 2020. Raadin slogan oli "Minä en tiedä mitään!", ja sen mukaisesti teemana oli tuntemattomat kappaleet. Kappaleet jaettiin neljään semifinaaliin. Jokainen osallistuja pisteytti oman seminsä ja ennalta määritellyn toisen semin normaalisti, minkä lisäksi hän miinuspisteytti kaksi muuta semiä annettujen ohjeiden mukaan. Miinuspisteitä tuli antaa, jos artisti, kappale tai artisti–kappale-kombo oli pisteyttäjälle entuudestaan tuttu. Finaaliin pääsi jokaisesta semistä eniten pisteitä saanut puolisko. Finaalissa oli käytössä normaali viisupisteytys ilman miinuksia.

Raadin järjesti TomppaJr, joka voitti 46. levyraadin. Edellisen raadin debytantti Bomboclaat ei osallistunut, ja palaajia oli viime poissaolojen jälkeen monta: BronZe, capsLOCK, Desire, Erakkorapu, ESC93, Eveveve, granaattiomena, Koirankuonolainen, Kuolonkurki, Maalaispoju, Mini3765, MuumiAnkka, Nokikolari, romualdo, Serduchka, Snude, Spartan kuningas, teemuus, Teemz, Timoteus ja viisujänö. Terasbekonin nimimerkki vaihtui ennen tätä raatia niin, että se kirjoitetaan nyt Teräsbekoni ä:n pisteiden kera. Raadin voitti MuumiAnkka, joka tosin luovutti 50. levyraadin järjestelyoikeuden toiseksi tulleelle Teräsbekonille. Seuraava raati oli 49. levyraati.

Levyraati 48